Reacția lui MM Stoica după ce Adrian Șut a debutat la națională
Adrian Șut a bifat 15 minute în România - Irlanda de Nord 1-1.
Cele două cluburi și-au dat întâlnire vineri seară pe Arena Națională, într-un joc de pregătire care a avut loc cu trei luni înainte de debutul Campionatului European din 2024, care va fi transmis de PRO TV, Pro Arena și VOYO.
Reacția lui MM Stoica după ce Adrian Șut a debutat la națională
Adrian Șut și-a făcut debutul la echipa națională cu Irlanda de Nord, după ce a fost introdus de selecționerul Edward Iordănescu pe final, în minutul 75, înlocuindu-l pe Răzvan Marin.
Mihai Stoica, managerul general FCSB, a ținut să precizeze că este bucuros pentru reușita lui Adrian Șut și a evidențiat că fotbalistul are o poveste de viață de succes.
"Eu mă bucur foarte mult că a debutat Şut. Vorbesc foarte serios. Chiar mă uitam ca prima atingere să fie buna şi a fost o recuperare. E mare lucru. A avut un parcurs în carieră. Are o poveste de viaţă frumoasă, de succes!
El a fost la 16 ani în probe şi a fost refuzat. Pentru noi este un jucător extrem de important, e al doilea căpitan al nostru. E mare lucru că a debutat în naţionala României", a spus Mihai Stoica, potrivit OrangeSport.
Edi Iordănescu schimbă portarul împotriva Columbiei: "Șanse mari să-l bag"
Cu Florin Niță în poartă, tricolorii au încasat un singur gol. În minutul șapte al confruntării, Jamie Reid a deblocat tabela de marcaj în urma assist-ului provenit de la Shea Charles.
"Lui Niţă am vrut să-i dau minute pentru că face lucruri foarte bune în Turcia. Sunt şanse mari pentru Moldovan, în Spania, pe terenul unde el activează. Să fie sub nasul spaniolilor. E important!", a spus Edi Iordănescu, potrivit PrimaSport.
România va întâlni Columbia (marți, 26 martie, 21:30), Bulgaria (4 iunie, 15:00) și Liechtenstein (8 iunie, 22:00) înainte de Campionatul European din 2024, găzduit de Germania și transmis de PRO TV, Pro Arena și VOYO.
Urmăriți SPORT.RO și pe Google News